
	1.
	Rīkojuma projekts
1. Saskaņā Publiskas personas mantas atsavināšanas likuma 42. panta otro daļu, 42.1 un 43. pantu, Dzelzceļa likuma 15. panta pirmo daļu un likuma "Par autoceļiem" 4. pantu pārņemt bez atlīdzības valsts īpašumā un nodot Satiksmes ministrijas valdījumā Limbažu novada pašvaldībai piekrītošo nekustamo īpašumu "Rail Baltica dzelzceļa teritorija" (nekustamā īpašuma kadastra Nr. 6672 010 0321) Salacgrīvas pagastā, Limbažu novadā, kas sastāv no:
	Iebildums
Lūdzam precizēt informāciju anotācijā attiecībā uz nekustamo īpašumu piekritības pamatojumu Limbažu novada pašvaldībai, t.sk. vai minētie nekustamie īpašumi ir rezerves zemes fonda zemes gabali.
Zemes pārvaldības likuma 17.panta sestā daļa nosaka, ka šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība. Līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai.
Attiecīgi tam lūdzam izvērtēt, vai rīkojuma projektā uzskaitītās 33 zemes vienības nebūtu piekritīgas valstij un ierakstāmas zemesgrāmatā uz valsts vārda Satiksmes ministrijas personā, ņemot vērā Zemes pārvaldības likuma 17.panta sestajā daļā noteikto un to, ka zemes vienības nepieciešamas valsts pārvaldes funkciju nodrošināšanai, īstenojot projektu "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu".
Piedāvātā redakcija
-
	Elīna Bite (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā ir norādīts, ka "pārņemot nekustamos īpašumus valsts īpašumā, vienlaikus panākama vienošanās ar pašvaldību par autoceļa uzturēšanas turpināšanu līdz Rail Baltica projekta īstenošanas uzsākšanai". Lūdzam papildināt atzinumu skaidrojot minētās darbības īstenošanas tiesisko pamatojumu. Papildus anotācijā lūdzam norādīt plānoto saistību veidu ar Limbažu novada pašvaldību (piemēram, vai tiks slēgts zemes vienību lietošanas līgums).
Piedāvātā redakcija
-
	Elīna Bite (FM)



